Vyhlásenie predkladateľa

Návrh zákona o registri adries a o zmene a doplnení niektorých zákonov sa predkladá s rozporom, ktorý sa nepodarilo na rozporovom konaní odstrániť:

Rozpor s Ministerstvom financií SR ohľadne doložky finančných vplyvov:

Z návrhu zákona vyplýva rozpočtovo nekrytý vplyv v roku 2015 v sume 349 570,09 eur a v rokoch 2016 až 2018 v sume 616 119,24 eur každoročne, pričom sa uvádza, že Ministerstvo vnútra SR (ďalej len „ministerstvo“) nie je schopné zabezpečiť tieto výdavky v rámci oznámených limitov, preto žiada zvýšiť rozpočtové výdavky kapitoly o tieto rozpočtovo nekryté finančné prostriedky. 

So zvýšením limitu nesúhlasím a žiadam, aby všetky finančné požiadavky vyplývajúce z návrhu boli zabezpečené v rámci schválených limitov kapitoly ministerstva na príslušný rok, bez dodatočných požiadaviek na rozpočet. Rovnako žiadam finančné krytie na osobné výdavky pre dvoch zamestnancov, ktorí majú zabezpečovať správu registra, zabezpečiť zo schváleného limitu výdavkov ministerstva a potrebné dve osoby pre správu registra žiadam zabezpečiť v rámci schváleného limitu počtu zamestnancov kapitoly ministerstva vzhľadom na jeho dlhodobé neplnenie. 

Ministerstvo vnútra Slovenskej republiky nesúhlasí s uplatnenou  pripomienkou.